CELEX: 32004R1386
Language: hu
Date: 2004-07-26
Title: A Tanács 1386/2004/EK rendelete (2004. július 26.) az Orosz Föderációból származó egyes acéltermékek behozatalára vonatkozó korlátozásokról szóló 2002/602/ESZAK bizottsági határozat módosításáról

31.7.2004   
            
            
               HU
            
            
               Az Európai Unió Hivatalos Lapja
            
            
               L 255/1
            
         A TANÁCS 1386/2004/EK RENDELETE
   (2004. július 26.)
   az Orosz Föderációból származó egyes acéltermékek behozatalára vonatkozó korlátozásokról szóló 2002/602/ESZAK bizottsági határozat módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére,
   tekintettel a Bizottság javaslatára,
   mivel:
   
               (1)
            
            
               Az egyrészről az Európai Közösségek és tagállamai, másrészről az Orosz Föderáció közötti partnerség létrehozásáról szóló partnerségi és együttműködési megállapodás (1)1997. december 1-jén lépett hatályba.
            
         
               (2)
            
            
               A partnerségi és együttműködési megállapodás 21. cikke úgy rendelkezik, hogy az Európai Szén- és Acélközösség (továbbiakban: „ESZAK”) termékeinek kereskedelmét a 15. cikk kivételével, a fenti megállapodás III. címe és az ESZAK acéltermékeinek kereskedelmére vonatkozó mennyiségi intézkedésekről szóló megállapodás rendelkezései szabályozzák.
            
         
               (3)
            
            
               2002. július 9-én az ESZAK és az Orosz Föderáció kormánya egyes acéltermékek kereskedelméről szóló ilyen jellegű megállapodást kötött (2) (továbbiakban: „a megállapodás”), és azt az ESZAK nevében a 2002/603/ESZAK bizottsági határozat hagyta jóvá (3).
            
         
               (4)
            
            
               Az ESZAK-Szerződés 2002. július 23-án lejárt és az Európai Közösség az ESZAK minden jogát és kötelezettségét átvette.
            
         
               (5)
            
            
               A megállapodás 10. cikke (2) bekezdése értelmében a felek megállapodtak, hogy a megállapodást folytatni kell, és lejárat után a felek minden jogát és kötelezettségét fenn kell tartani.
            
         
               (6)
            
            
               A felek a megállapodás 2. cikke (4) bekezdésének megfelelően konzultációt kezdeményeztek, és az Európai Unió bővítésének figyelembevételével a megállapodás II. mellékletében meghatározott mennyiségi korlátozások növelésében állapodtak meg. A felek megállapodtak továbbá a mennyiségi korlátozások további növelésében a megállapodáshoz csatolt, az EU-ban lévő, orosz szolgáltatók által létrehozott szolgáltató központokról szóló 1. nyilatkozat vonatkozásában is. Ezek a növelések az aláírása napján hatályba lépett új megállapodás tárgyát képezték (4).
            
         
               (7)
            
            
               Ezenkívül az Orosz Föderáció kormánya a megállapodás 3. cikke (3) bekezdésével összhangban egyes termékcsoportok esetében az engedélyezett korlátozásokon belül kérte a 2003-as évben fel nem használt mennyiségi korlátozás bizonyos összegeinek átvitelét.
            
         
               (8)
            
            
               A 2002/602/ESZAK bizottsági határozatot (5) ennek megfelelően módosítani kell,
            
         ELFOGADTA EZT A RENDELETET:
   1. cikk
   A 2002/602/ESZAK határozat IV. mellékletében a 2004-es évre meghatározott mennyiségi korlátozások helyébe az e rendelet mellékletében szereplő mennyiségi korlátozások lépnek.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. július 26-án.
      
         
            a Tanács részéről
         
         
            az elnök
         
         B. BOT
      
   
   
      (1)  HL L 327., 1997.11.28., 3. o. A legutóbb az EK és az Orosz Föderáció kormánya közötti megállapodással (HL L 9., 2004.1.15., 22. o.) módosított megállapodás.
   
      (2)  HL L 195., 2002.7.24., 55. o.
   
      (3)  HL L 195., 2002.7.24., 54. o.
   
      (4)  Lásd ennek a Hivatalos Lapnak a(z) 33 oldalát.
   
      (5)  HL L 195., 2002.7.24., 38. o. A legutóbb a 886/2004/EK bizottsági rendelettel (HL L 168., 2004.5.1., 14. o.) módosított határozat.
   
      MELLÉKLET
      MENNYISÉGI KORLÁTOZÁSOK
      
                  Mennyiség: tonna
               
            
                  Termékek
               
               
                  2004
               
            
                  SA. Hengerelt termékek
               
            
                  SA1. Tekercs
               
               
                  „310 767
               
            
                  SA1.a. Meleghengerelt tekercsek újrahengereléshez
               
               
                  558 839
               
            
                  SA2. Nehéz lemez
               
               
                  143 654
               
            
                  SA3. Egyéb hengerelt termékek
               
               
                  250 148
               
            
                  SA4. Ötvözött termékek
               
               
                  101 120
               
            
                  SA5. Ötvözött kvartó lemezek
               
               
                  22 208
               
            
                  SA6. Ötvözött hideghengerelt és bevont lemezek
               
               
                  97 561
               
            
                  SB. Hosszú termékek
               
            
                  SB1. Gerendák
               
               
                  31 440
               
            
                  SB2. Dróthuzal
               
               
                  121 783
               
            
                  SB3. Egyéb hosszú termékek
               
               
                  232 102”
               
            
                  
                     Megjegyzés: Az SA és az SB termékkategóriát jelöl.
                  Az SA1–SA6 és az SB1–SB3 termékcsoportok.